Kotkaristin ritarikunta

Kotkaristin ritarikunnan () perusti Viron puolustusvoimat vuonna 1928 tasavallan kymmenvuotisen itsenäisyyden kunniaksi. Sen asema oli aluksi puolivirallinen, mutta se otettiin virallisten ritarikuntien joukkoon asetuksella vuonna 1936. Uudelleen ritarikunta perustettiin vuonna 1995 Neuvostoliiton miehityksen päätyttyä. 

Virolaisten ritarikuntien keskenäisessä arvojärjestyksessä Kotkaristin ritarikunta on viidenneksi korkea-arvoisin ja sen alapuolella on vain Viron Punaisen Ristin ritarikunta. 

 Myöntämisperusteet ja luokat 
Kunniamerkeillä palkitaan ihmisiä, jotka ovat ansioituneet sotilasurallaan tai työskennelleet kansallisen puolustuksen hyväksi. Sotilaille myönnettäessä kunnianosoitus myönnetään miekkojen kanssa. Saajan ei tarvitse olla Viron kansalainen ja kunnianosoitus voidaan myöntää myös postuumisti. Päätöksen uusista nimityksistä tekee Viron presidentti. 

Ritarikunnassa on kaikkiaan kahdeksan luokkaa. Perinteisten viiden luokan lisäksi siinä on kolme mitaliluokkaa, ja ritarikunnan nauha on oranssi ohuilla sinisillä raidoilla: 

 80x80px 1. luokka
 80x80px 2. luokka
 80x80px 3. luokka
 80x80px 4. luokka
 80x80px 5. luokka
 80x80px kultaristi
 80x80px hopearisti
 80x80px rautaristi

 Tunnusten ulkonäkö 
Ritarikuntamerkki on malliltaan niin sanottu maltanristi. Se on laminoitu molemmin puolin mustaksi ja siinä on kultaiset reunat. Ristin halkaisija on I–III luokan merkeissä 58 millimetriä, IV ja V luokan merkeissä 50 millimetriä. Ristin etupuolella on keskellä hopeinen kotka, joka on valmistautumassa lentoon. Kotka on oksideerattu eli hapetettu. Sen vasemmassa jalassa on pieni valtion vaakuna kullattuna. Oikeassa jalassa taas on kaksiteräinen miekka, joka symboloi valtion vaakunan suojelemista. Kotkan siipien väli on 23 millimetriä ja korkeudeltaan lintu on 19 millimetriä. Ristin kääntöpuolella on kullatussa ympyrässä päivämäärä ”24. II 1928”. Ritarikunnan tunnuksissa esiintyvästä kotkasta kaavailtiin kuva-aihetta Viron vaakunaan 1920-luvulla.

Rintatähti on kahdeksansakarainen, timantinmuotoisesti kohokuvioitu tähti. Sen halkaisija on 85 millimetriä. Tähden keskelle on kiinnitetty V luokan kotkaristi, joka on siis halkaisijaltaan 50 millimetriä. Rintatähti on samanlainen I ja II luokassa.

Mitalit ovat muodoltaan samanlaisia kuin V luokan ritariristi, mutta niitä ei ole emaloitu vaan ne ovat joko kultaisia, hopeisia tai rautaisia. 

Ritarikunnan nauha on moiréekuvioitu ja väriltään oranssi. Lisäksi siinä on vaaleansiniset juovat, joiden paikka vaihtelee merkin luokan mukaan. I luokan nauhaa kannetaan oikean olkapään yli ja sen leveys on 105 millimetriä. Sininen juova on nauhan molemmin puolin 4 mm levyisenä, 4 mm reunasta. II ja III luokan kaulassa kannettavan merkin 40 millimetriä leveässä nauhassa on kolme juovaa: kaksi reunoilla 3 mm:n levyisenä ja yksi keskellä leveydeltään 1 mm. IV ja V luokan rinnassa kannettavien ristien nauhan leveys on 35 mm. Reunoilla on 3 mm levyiset juovat. Mitaliluokan ristien nauhat ovat leveydeltään samoin 35 mm. Juovitus menee niin, että kultaisessa ristissä on keskellä nauhaa kolme 1 mm:n levyisiä juovia, hopeisessa kaksi ja rautaisessa yksi. 

 Lähteet 
Tetri Juha E.: Kunniamerkkikirja, Saarijärvi: Ajatus 1998 .

 Viitteet 

Luokka:Virolaiset ritarikunnat